கியானி குர்தித் சிங்

கியானி குர்தித் சிங் (Giani Gurdit Singh, 24 பிப்ரவரி 1923 - 17 சனவரி 2007) என்பவர்    இவர் பஞ்சாபியின் மிகச்சிறந்த சமகால எழுத்தாளர்களில் ஒருவராகக் கருதப்படுகிறார். இவரது புத்தகமான மேரா பிண்ட் ஒரு உன்னதமான படைப்பாகக் கருதப்படுகிறது. இது இப்போது அதன் 14 வது பதிப்பில் உள்ளது. மேலும் 1961 முதல் தொடர்ந்து அச்சிடப்பட்டு வருகிறது. இவர் பஞ்சாபி  செய்தித் தாளான பிரகாஷ் ( 1947-1978 வரை)  உரிமையாளராகவும், ஆசிரியராகவும் இருந்தார்.The Tribune, Chandigarh: Parkash @ Rs 17 a kilo  சீக்கிய வரலாறு மற்றும் தெய்வீகத்தை விளக்கும் மாத இதழான சிங் சபா பத்திரிக்காவின் ஆசிரியராகவும் (1973-1988 வரை) இருந்தார். கியானி குர்தித் சிங் 1945 இல் லாகூரில் உள்ள பஞ்சாப் பல்கலைக்கழகத்தில் "கியானி" பட்டம் பெற்றார். மேலும் இவர் இலக்கியம், தெய்வீகம், வரலாறு, நாட்டுப்புறவியல் ஆகியவற்றில் நிபுணத்துவம் பெற்றார். இவர் 1956 முதல் 1962 வரை பஞ்சாப் சட்டமன்ற உறுப்பினராக இருந்தார். அந்த நேரத்தில் நடந்த விவாதங்களுக்கும், பட்டியாலாவில் உள்ள பஞ்சாபி பல்கலைக்கழகத்தை உருவாக்குவதற்கும், தக்த் ஸ்ரீ தம்தாமா சாஹிப், தல்வண்டி சபோவை சீக்கியர்களின் 5வது தக்த் ஆக அங்கீகரிப்பதற்கும் பங்களித்தார்.Message by Parkash Singh Badal, Chief Minister Punjab, in the book Giani Gurdit Singh 1921–2007.  இவர் அமிர்தசரசில் உள்ள சிங் சபா சதபாதி குழுவின் பொதுச் செயலாளராக இருந்தார், கேந்திரிய ஸ்ரீ குரு சிங் சபா அதன் பெயரை மாற்றினார். சிங் சபா பத்ரிகா பத்திரிகையின் ஆசிரியராக, சீக்கியர்களின் முக்கியத்துவம் வாய்ந்த பிரச்சினைகளில் கவனம் செலுத்தினார். சண்டிகரிலும், தில்லியின் மெஹ்ராலியில்  என இரண்டு குரு கிரந்த் வித்யா கேந்திரங்களையும் இவர் நிறுவினார்.

 குடும்பம் 
குர்தித் சிங் இந்தியாவின்  பஞ்சாப் மாநிலத்தில் உள்ள மித்தேவால் என்ற சிற்றூரில் ( சங்ரூர் மாவட்டம் ) ஒரு சீக்கியக் குடும்பத்தில் பிறந்தார். இந்திய அரசின் பணியாளர் தேர்வு ஆணையத்தின் தலைவராகவும், பட்டியாலாவின் பஞ்சாபி பல்கலைக்கழகத்தின் மூன்றாவது துணைவேந்தராகவும்  இருந்த இந்தர்ஜித் கவுர் சந்துவை (1923-2022) மணந்தார்.   இந்த இணையருக்கு இரண்டு மகன்களான ரூபிந்தர் சிங் (முன்னாள் மூத்த இணை ஆசிரியர், தி ட்ரிப்யூன், சண்டிகர்), மற்றும் ரவீந்தர் சிங் ஆகியோர் உள்ளனர்.  பிரபல புதின எழுத்தாளரும் சாகித்ய அகாடமி விருது பெற்றவருமான பல்தேவ் சிங்   "கியானி குர்தித் சிங்" என்ற புத்தகத்தை பஞ்சாபியில் 2019 ஆம் ஆண்டில், எழுதி வெளியிட்டார். கியானி குர்தித் சிங்கின் வாழ்க்கை மற்றும் இலக்கியப் படைப்புகள் குறித்து. பட்டியாலாவின் பஞ்சாபி பல்கலைக்கழகம், 2023 ஆம் ஆண்டில் டாக்டர் ஜித் சிங் ஜோஷி எழுதிய "கியானி குர்தித் சிங் ஜீவன் தே ரச்னா" என்ற புத்தகத்தை வெளியிட்டது.

 இலக்கியம், ஆய்வுப் பணிகள் 
இவரின் மேரா பிண்ட் பஞ்சாபில், குறிப்பாக மால்வா பிராந்தியத்தின், பண்பாட்டு வாழ்க்கையை ஒரு சொல்லோவியமாக வரைந்துள்ளார். 29 அத்தியாயங்களுடன், திறனாய்வாளர்களின் 12 கருத்துகளுடன், 480 பக்க புத்தகமான இது,  வாசகர்களை வாழ்க்கை, பழக்கவழக்கங்கள், நாட்டுப்புற பாடல்கள் வழியாக அழைத்துச் செல்கிறது. கிராமிய வாழ்க்கையுடன் தொடர்புடைய மக்களுடன் தொடர்ச்சியாக தொடர்புடைய கதாபாத்திரங்களைப் பயன்படுத்தப்பட்டுள்ளார். இது இவரின் மிகவும் பிரபலமான படைப்பாக உள்ளது. மேலும் பெரும்பாலும் மேம்பட்ட பஞ்சாபி மாணவர்களுக்கான பாடப்புத்தகமாக பரிந்துரைக்கப்படுகிறது. 

 மேற்கோள்கள் 

 வெளி இணைப்புகள் 
 Giani Gurdit Singh
 Gurmat Acharya: Sahit Shiromani
பகுப்பு:2007 இறப்புகள்
பகுப்பு:1923 பிறப்புகள்
பகுப்பு:பஞ்சாபி எழுத்தாளர்கள்